El text parla sobre el tema Lingüística?
Incel, abreviatura de l'expressió anglesa involuntary celibate ('celibat involuntari'), és una subcultura que consisteix en comunitats virtuals de persones que diuen ser incapaces de tenir relacions sexuals amb una parella, tot i tenir-ne ganes. Els que s'identifiquen com a incels son gairebé exclusivament homes heterosexuals. Aquesta subcultura forma part d'una subcultura més gran anomenada en anglès manosphere, al qual pertanyen altres moviments com el moviment pels drets dels homes i el moviment del Men Going Their Own Way.Les discussions que es desenvolupen als fòrums incel solen caracteritzar-se pel ressentiment, la misantropia, la misogínia, el supremacisme blanc i l'apologia de la violència contra les dones i contra els homes que se suposen sexualment actius. El Southern Poverty Law Center ha descrit aquesta subcultura com a «part de l'ecosistema del supremacisme masclista a internet» i l'analista d'aquest centre també va cridar l'atenció que aquest moviment tenia relacions amb l'extrema dreta servint als membres d'aquesta subcultura i la dels drets dels homes per a traslladar-los a altres àrees de l'extrema dreta. Alguns individus que s'anomenen ells mateixos incels han comès diversos assassinats massius als Estats Units i al Canadà. Existeix també el terme femcel, el qual defineix la comunitat de dones en línia que es descriuen com a incapaces de tenir relacions sexuals o romàntiques com a resultat d'una barreja tòxica de misogínia i estàndards de bellesa impossibles. Hi ha comunitats com Involuntary Celibate Project creada el 1997 per a una estudiant anomenada Alana, que va crear aquest espai per a sentir-se confortada, rebre suport en la soledat i protegir-se de les persones que li havien fet mal. També existeixen altres comunitats com ThePinkPill que giren al voltant del rebuig del poder del sexe amb penetració dels homes contra les dones i del tracte com a objectes sexuals per part d'aquests. A diferència del moviment incel, les femcels no han demostrat un comportament violent contra la societat, i s'han expressat decididament com a pacifiques, i amb cap vincle amb la violència ni el terrorisme.
No.